**ՀԻՄՆԱՎՈՐՈՒՄ**

**« ՀՈՂԱՄԱՍԸ ՈՐՊԵՍ ՆՎԻՐԱՏՎՈՒԹՅՈՒՆ ԸՆԴՈՒՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՄԱՆ ՆԱԽԱԳԾԻ**

***1. Իրավական ակտի անհրաժեշտությունը***

«Հողամասը որպես նվիրատվություն ընդունելու և ամրացնելու մասին» Հայաստանի Հանրապետության կառավարության որոշման նախագծի /այսուհետ՝ նախագիծ/մշակումը պայմանավորված է Հայաստանի Հանրապետության Կոտայքի մարզի Քասախ համայնքում գտնվող «Քասախի Ա.Հովհաննիսյանի անվան N 2 միջնակարգ դպրոց» պետական ոչ առևտրային կազմակերպության շենքերի և շինությունների զբաղեցրած, ինչպես նաև դրանց օգտագործման և սպասարկման համար հատկացված հողամասը Հայաստանի Հանրապետությանը նվիրերելու անհրաժեշտությամբ, որի արդյունքում կկատարվի նշված հողամասի նկատմամբ իրավունքների պետական գրանցում և այն սահմանված կարգով կներառվի գործող գույքաիրավական հարաբերությունների մեջ:

***2. Ընթացիկ իրավիճակը և խնդիրները***

Հայաստանի Հանրապետության Կոտայքի մարզի Քասախ համայնքի ավագանու 2011թ. փետրվարի 28-ի թիվ 14 և 2019 թվականի հունվարի 21-ի N16 որոշումներով Քասախի Ա.Հովհաննիսյանի անվան N 2 միջնակարգ դպրոցի կառուցման ու սպասարկման համար անհրաժեշտ 0,7 հա մակերեսով համայնքային սեփականություն հանդիսացող բնակավայրերի նպատակային նշանակության հասարակական կառուցապատման հողամասը անհատույց սեփականության իրավունքով նվիրվել է Հայաստանի Հանրապետությանը: Նշված 07-065-0755-0001 կադաստրային ծածկագրով հողամասի նկատմամբ 14.12.2011թ կատարվել է իրավունքի պետական գրանցում որպես համայնքային սեփականություն հանդիսացող հողամաս /սեփականության իրավունքի գրանցման վկայական 2812295/:

Նախագծով առաջարկվում է նշված հողամասը Հայաստանի Հանրապետության կողմից ընդունել որպես նվիրատվություն, որի արդյունքում կիրականացվի տվյալ գույքի /հողամասի և շենք-շինությունների/ նկատմամբ Հայաստանի Հանրապետության սեփականության իրավունքների պետական գրանցում:

***3. Կարգավորման նպատակը և բնույթը***

Նախագծի ընդունմամբ կիրականացվի նշված հողամասի նկատմամբ Հայաստանի Հանրապետության սեփականության իրավունքի պետական գրանցում, որից հետո այն սահմանված կարգով անհատույց օգտագործման իրավունքով կտրվի «Քասախի Ա. Հովհաննիսյանի անվան N 2 միջնակարգ դպրոց» պետական ոչ առևտրային կազմակերպությանը:

4. ***Նախագծի մշակման գորընթացում ներգրավված ինստիտուտները և անձինք***

Նախագիծը մշակվել է Հայաստանի Հանրապետության Կոտայքի մարզպետարանի կողմից:

***5. Ակնկալվող արդյունքը***

Նախագծի ընդունման արդյունքում կիրականացվի նշված գույքի նկատմամբ իրավունքների պետական գրանցում և այն սահմանված կարգով կներառվի գործող գույքաիրավական հարաբերություններում:

«Հողամասը որպես նվիրատվություն ընդունելու և ամրացնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: